# Protokoll fra møtet i KABB landsstyret 20.-22. oktober 2023

**Sted:** Reenskaug hotel, Drøbak

**Tilstede:** Mette Lilleeng, Hege Norset Blichfeldt, Sidsel Bredvei, Heidi Andersen Madsen, Frank Grimstad, Heidi Vestbye, Marianne Schill Reinsnes og Jon Ivar Dypedal.

Finn Tore Eivik deltok på videokonferanse hele lørdag og deler av søndagen.

Frank Grimstad deltok hele lørdag, men meldt forfall på fredag og søndag

Fra staben møtte generalsekretær Øyvind Woie

**Sak 30/23: Godkjenning av innkalling og saksliste**

Vedtak: Innkalling og sakliste ble godkjent

**Sak 31/23: Valg av protokollunderskrivere**

Vedtak: Mette Lilleeng og Heidi Vestbye signerer protokollen

**Sak 32/23: Godkjenning av protokoll fra landsstyret**

Vedtak: Protokoll fra møte 20. september var ikke vedlagt innkalling derfor er den ikke godkjent. Protokoll sendes til styret.

**Sak 33/23: Orienteringer fra generalsekretær**

**Salg av Skogveien 22**

Generalsekretær orienterte om at Skogveien 22 er lagt ut for salg og at det er flere budgivere som ønsker å kjøpe dette. Styret kan regne med at huset er solgt i løpet av ganske kort tid.

**Salg av Casa Montana i Spania**

Eiendommen til Foreningen Midtun er solgt til Ungdom i Oppdrag internasjonalt. Oppgjøret vil ta tid. Salgspris er cirka 6.000.000, noe mer kan komme i forbindelse med oppgjøret. Styret i foreningen jobber nå videre med avvikling av eiendommen og forbereder seg etter hvert til årsmøte med KABBs landsstyre.

**Oppfølging av vedtak på kirkemøtet**

KABB følger opp kirkemøtets vedtak om at Den norske kirke skal bli bedre tilrettelagt og mindre ekskluderende i møte med mennesker med funksjonsnedsettelser. Generalsekretær har hatt positivt møte med valgt leder av Kirkerådet, Kristin Gunleiksrud Raaum. Hun har forståelse for at bevilgningene til KABB må økes og styrkes, og vil jobbe aktivt for dette fremover. Dette gjelder spesielt finansiering av «Salmebok for alle».

**Sak 34/23: Orientering om medlemstall**

Det er 523 betalende medlemmer av KABB. Administrasjonen jobber aktivt med å ringe og purre på medlemmer som ikke har betalt sin kontingent. Ved årsskiftet 2022/23 var det 563 medlemmer. Det er laget medlemskort som er sendt ut og medlemsfordelene er styrket, men det er mer å gå på her.

**Vedtak:**

Styret tar informasjonen til etterretning. Styret drøftet hvordan vi kan få til en mer effektiv innkreving av medlemsavgift. Det er viktig at alle får informasjon i det formatet de trenger for å kunne tilegne seg innhold og informasjon. Det er viktig å bruke enkle digitale betalingsløsninger i tillegg til papir. Det kan være aktuelt å bruke frivillige til å ringe medlemmene. Styret ber om at kontingent for 2024 sendes ut så raskt som mulig etter nyttår.

**Sak 35/23 Status strategiplan**

Generalsekretær gikk gjennom status for KABB strategiplan 2022 – 2025. Planen er vedtatt av generalforsamlingen 2022.

**Vedtak:**

Landsstyret er godt fornøyd med oppfølgingen av planen. Styret ønsker en oppsummering etter organisasjonskurset på Danvik i vår og en redegjørelse for status i lokalforeningsarbeidet. Det er ønsker om å starte aktivitet utenfor de faste gruppene som for eksempel Vestfold og Telemark. Ansvarlig for organisasjonsarbeid bør følge opp dette.

Styret har bedt om det skal settes ned et brukerutvalg. Det er laget mandat for utvalget. Men medlemmer er ikke oppnevnt. Styret kommer med forslag til medlemmer. Det er mange saker utvalget kan følge opp.

Styret ber generalsekretær vurdere om det skal arrangeres kurs og opplæring for å hjelpe folk over fra CD-spiller til nedlastløsninger. Kurs kan arrangeres sammen med andre. Styret ønsker ikke å fase ut CD, men å bidra til at folk «fases» inn i nye digitale løsninger.

Styret ber generalsekretær etablere dialog med miljøer som jobber med ulike minoriteter og spesielt folk med innvandrerbakgrunn. Det er svært utfordrende i mange religioner å leve med funksjonsnedsettelser. KABB må fortsette arbeidet med å være i dialog og samarbeide med miljøer for doble minoriteter. Flere av våre medlemmer/brukere lever med dobbel minoritetsbakgrunn.

Styret oppmuntrer staben til å ta kontakt og samarbeide tettere med interesseorganisasjoner som Norges Blindeforbund for å gjøre det vi tilbyr og står for mer kjent i miljøene.

E-læringskurset 100%MED må fremdeles prioriteres høyt og videreutvikles. Kurset bør tilbys også i frikirkelig sammenheng.

**Sak 36/23: Generalsekretærs forslag til bemannings- og kompetanseplan for KABB**.

De to siste generalforsamlingene i KABB har vedtatt at organisasjonen skal gjennom omfattende omstillinger for å utvikle og styrke organisasjonen, og for å nå sine mål i henhold til formålsparagrafen.

Landsstyret har bedt generalsekretæren om å legge frem et forslag til bemannings- og kompetanseplan for KABB

Landsstyret har nå mottatt og gjennomgått denne.

Styret opplever saksutredningen som gjennomarbeidet og grundig. Generalsekretæren gir en tydelig analyse av dagens kompetanse- og bemanningssituasjon, som landsstyret slutter seg til.

Landsstyret mener det helt nødvendig at KABB utvikler og innhenter ny kunnskap og kompetanse for å være beste mulig rustet til å møte de utfordringene vi står foran.

Styret er trygg på at utredningen og forslagene til løsninger gir en klar retning for hvordan KABB skal videreutvikles, og oppfylle strategiplanen for perioden 2022 – 2025. Vi ser det som hensiktsmessig at generalsekretær får det nødvendige handlingsrommet for å kunne iverksette planen.

**Vedtak:**

Styret ber generalsekretær:

* utarbeide en handlingsplan for hvordan dette skal skje. Sett i lys av at generalsekretærs åremål går ut sommeren 2024, ser vi det som viktig at endringer i stabens sammensetning er på plass innen 1. august 2024.
* på grunnlag av utredningen og diskusjonen i landsstyret utarbeide retningslinjer for kompetansekrav i KABB og legge disse inn i organisasjonens personal- og lønnssystemer.
* gå igjennom hvilke konsekvenser det får for KABBs servicenivå når en reduserer antall ansatte innen administrasjon og økonomidelen i KABB med inntil en hel stilling. Styret skal orienteres om hvordan dette kan løses og hvilke konsekvenser det får for organisasjonens servicenivå.
* fortsette prosessen med å sette ut hele KABB sin produksjon av lydbøker til en eller flere kvalifiserte samarbeidspartnere. Rammene rundt dette skal være avklart til styrets budsjettmøte i desember.
* starte prosess med å opprette og utlyse inntil 2 nye stillinger i løpet av januar 2024. Styret tar sikte på ansettelser innen 1. august 2024.
* Innhente juridisk støtte for å sikre at omstillingsprosessen og konsekvensene av denne blir gjennomført i henhold til arbeidsmiljøloven og at ansattes rettigheter blir ivaretatt.

Landsstyret ønsker å presisere at flytting av staben til Oslo og salg av KABBhuset skjer som tidligere vedtatt. Generalsekretær legger frem en oversikt over de økonomiske og praktiske konsekvensene for dette til budsjettmøtet 14. desember.

**Sak 38/23: Budsjettdrøftinger budsjett 2024**

**Vedtak:**

Landsstyret drøftet ulike tiltak og aktiviteter for det kommende året. Styret ønsker å være tilbakeholdne med å pålegge generalsekretær og stab for mange oppgaver da flytting og omstillingsarbeid i KABB skal gjennomføres.

Styret ber staben jobbe videre med å se på:

* Muligheten for å tilby et landsdekkende KABBarrangement med fokus på åndelige og sosialt fellesskap knyttet til temaet «Livsmestring».
* Om det kan tilbys en enkel samling for en mindre gruppe eldre.
* Om det kan lages en KABBturne fra Lindesnes til Nordkapp med KABBmedlemmer og KABBbrukere.
* KABB må forsøke å få til kurssamarbeid med Blindeforbundets kurssentere. Tema her kan klart være knyttet til trosutøvelse og deltakelse.
* Nettkursene bør styrkes og planlegges bedre, her kan vi trekke inn temaer som livsmestring, skam, livssorg m.m. Det må jobbes med bedre innhold.
* Muligheten for å gjennomføre Fagforum i 2024 – deltakere i forumet må inviteres til å ta arrangøransvar. Tematikk kunne være diakoni.

**Sak 39/23: Endring av navn for organisasjonen Kristent Arbeid Blant Blinde og svaksynte.**

Generalforsamling 2022 har besluttet at det skal startes en prosess med navneendring for KABB.

Vedtak:

Landsstyret ber Heidi Andersen Madsen lede et utvalg som skal legge frem forslag til nytt navn for organisasjonen Kristent Arbeid Blant Blinde og svaksynte. Hun får i første omgang i oppdrag å sette sammen et representativt utvalg og å lage forslag til mandat.

**Sak 40/23: Eventuelt**

**Informasjon**

Styret oppfordrer til at informasjonsflyten mellom staben og styret styrkes. Kalender på nettsidene bør oppdateres bedre og i godt tid, og mailtråden til landsstyret kan komme oftere. Styret ønsker å vite mer om hva som skjer i KABB på forhånd, så langt det er mulig.

**Evaluering**

Styret ønsker en evaluering av styrehelgen på Reenskaug hotell. Generalsekretær sender ut. Styret ønsker at KABB bruker steder som er godt universelt utformet når man arrangere sine styremøter.

Referent: Øyvind Woie, generalsekretær.